मिताली राज

**मिताली राज** (जन्म ३ दिसंबर १९८२) एक पूर्व भारतीय क्रिकेटर हैं जे २००४ से २०२२ तक राष्ट्रीय टीम के कप्तान रहीं। उ महिला अंतर्राष्ट्रीय क्रिकेट मा सबसे अधिक रन बनावै वाली हैं अऊर ओनका हर समय के सबसे महान महिला क्रिकेटरन में से एक माना जात है। उनका कईयो सम्मान मिले हैं, जेहिमा विस्डेन लीडिंग वुमन क्रिकेटर इन द वर्ल्ड (२०१७), अर्जुन अवार्ड (२००३), पद्मश्री (२०१५), अऊर मेजर ध्यान चंद खेल रत्न (२०२१) सम्मिलित हैं।

राज के पास कईयो रिकॉर्ड हैं, जेहिमा महिला एक दिवसीय अंतर्राष्ट्रीय (Women's One Day International) मा ७,००० रन बनावै वाली एकमात्र महिला क्रिकेटर अऊर वनडे मा लगातार सात अर्धशतक बनावै वाली पहिली खिलाड़ी सम्मिलित हैं। डब्ल्यूओडी मा सबसे अधिक आधा शतक लगावै का रिकॉर्ड भी उनके पास है।

उ २००५ अऊर २०१७ मा आईसीसी महिला वनडे विश्व कप के फाइनल मा भारत के कप्तान रहीं। उ टी-२० मा २,००० रन बनावै वाली पहिली भारतीय रहीं अऊर २०० वनडे खेलै वाली पहिली महिला रहीं। २०२१ मा, उ महिला अंतर्राष्ट्रीय क्रिकेट मा अग्रणी रन-स्कोरर बनीं।

राज ने ८ जून २०२२ का अंतर्राष्ट्रीय क्रिकेट से संन्यास लेवे के घोषणा किहिन।
## प्रारंभिक जीवन
उनका जनम ३ दिसम्बर १९८२ का राजस्थान के जोधपुर मा एक तमिल परिवार मा भा रहा। इनके पिता का नाम दोराई राज और मां का नाम लीला राज है। उनके पिता भारतीय वायुसेना मा एयरमैन (वारंट ऑफिसर) रहे। उ १० वर्ष के उमर मा क्रिकेट खेलै लाग। उ हैदराबाद के कीस हाई स्कूल फॉर गर्ल्स मा पढ़ाई किहिन। अपनी माध्यमिक शिक्षा के लिए, उ सिकंदराबाद के कस्तूरबा गांधी जूनियर कॉलेज फॉर वुमेन मा पढ़ाई किहिन। जब उ स्कूल मा रहीं, तब उ अपने बड़े भाई से क्रिकेट कोचिंग लेय लाग। अबहीं तक वहिके शादी नाय भै बाय। उ एक भरतनाट्यम नर्तकी अहै।

## घरेलू करियर
राज घरेलू चैम्पियनशिप के लिए रेलवे मा सम्मिलित होए से पहिले पूर्णिमा राव, अंजुम चोपड़ा अऊर अंजू जैन के साथे एयर इंडिया के लिए खेलिन। उ महिला टी २० चैलेंज मा सुपरनोवा (सुपरनोवा ) अऊर वेलोसिटी (वेलोसिटी ) के लिए खेलिन हैं।

## अंतर्राष्ट्रीय करियर
राज टेस्ट अऊर वनडे दुइनौ फॉर्मेट मा भारतीय महिला क्रिकेट टीम का प्रतिनिधित्व किहिन। साल के उमर मा, उनका 1997 के महिला क्रिकेट विश्व कप के लिए संभावित सूची मा शामिल कीन गा रहा, लेकिन अंतिम दल मा शामिल नाहीं भवा। उ आयरलैंड के खिलाफ आपन वनडे डेब्यू किहिन, 114 रन बनाइन, अऊर 2001-02 मा लखनऊ मा दक्षिण अफ्रीका के खिलाफ आपन टेस्ट डेब्यू किहिन।

अगस्त 2002 का, 19 साल के उमर मा, उ महिला टेस्ट क्रिकेट मा सबसे अधिक व्यक्तिगत स्कोर के तत्कालीन विश्व कीर्तिमान बनाइन; उ 214 रन बनाइन, जे कैरन रोल्टन के 209* के  का कीर्तिमान पार करिन। 2002 के महिला क्रिकेट विश्व कप के दौरान उ अस्वस्थ रहीं। 2005 मा, उ भारत का दक्षिण अफ्रीका मा अपने पहिला महिला क्रिकेट विश्व कप फाइनल मा पहुंचाइन।

उ इंग्लैंड मा टेस्ट अऊर सीरीज जीत तक टीम का भी नेतृत्व किहिन, अऊर अगस्त 2006 मा बिना एक मैच हारे भारत का एशिया कप खिताब दिलाइन। बाद मा, राज 2017 महिला क्रिकेट विश्व कप मा भारत के कप्तान रहीं, जहां टीम उपविजेता रही।

राज एक दाहिने हाथ के बल्लेबाज अऊर अंशकालिक लेग-ब्रेक गेंदबाज हैं। उनका 2003 मा अर्जुन पुरस्कार से सम्मानित कीन गा रहा। उ अंतर्राष्ट्रीय क्रिकेट मा कईयो मील के पत्थर हासिल किहिन हैं, जेहिमा डब्ल्यूओडी (महिला वनडे) (2017) मा 5,500 रन बनावै वाली दूसर खिलाड़ी बनब अऊर उहै साल बाद मा 6,000 रन बनावै वाली पहिली खिलाड़ी बनब शामिल है। उ वनडे अऊर टी-20 दुइनौ फॉर्मेट मा सबसे ज्यादा मैचन मा भारत के कप्तानी करिन हैं।

दिसम्बर 2017 मा, उनका आईसीसी महिला वनडे टीम ऑफ द ईयर मा शामिल कीन गा रहा। वेस्टइंडीज मा आयोजित 2018 आईसीसी महिला विश्व टी-20 के लिए भारत के टीम मा भी शामिल कीन गै रहीं।

## मिताली राज : पुरस्कार

## सन्दर्भ